OŠ SIBINJSKIH ŽRTAVA, SIBINJ

Školska godina 2021./2022.

Protokol za rad u uvjetima povezanim s bolesti COVID 19

U Sibinju, rujan 2021.

Protokol za rad OŠ Sibinjskih žrtava, Sibinj u uvjetima povezanim s bolesti COVID 19 (u daljnjem tekstu Protokol) za učenike, roditelje, djelatnike i posjetitelje škole, dokument je koji sadrži upute za funkcioniranje rada škole sukladno preporukama dokumenata *Modeli i preporuke za rad u uvjetima povezanima s bolesti COVID-19* i *UPUTE ZA SPRJEČAVANJE I SUZBIJANJE EPIDEMIJE BOLESTI COVID-19 VEZANO UZ RAD PREDŠKOLSKIH USTANOVA, OSNOVNIH I SREDNJIH ŠKOLA U ŠKOLSKOJ GODINI 2021./2022*.

Upute napisane u Protokolu odnose se na rad MŠ Sibinj, PŠ Slobodnica te PRO-a Stari Slatinik, Gornji Andrijevci, Ravan, Grižići i Grgurevići – ovisno o specifičnostima prostora i organizacijskim mogućnostima-

Učenici RN:

* Svi učenici RN u MŠ-i, PŠ-i i PRO-ima nastavu imaju svatko u svojoj učionici
* Unutar svoje učionice učenici nisu obvezni nositi maske, jednako kao niti njihov učitelj/ica
* Učitelji koji predaju pojedine predmete (VJ, EJ, GK) dužni su nositi maske za vrijeme nastave ukoliko ne mogu održavati razmak veći od 1,5 m.
* Učenici RN ulaze na glavni ulaz škole prilikom čega se vodi briga o fizičkom distanciranju
* Svaki razred RN se preobuva ispred svoje učionice, obuću u kojoj je došao/la u školu stavlja u zatvorenu vrećicu i odlaže u za to predviđeno mjesto
* Nakon preobuvanja učenici peru ruke vodom i sapunom - ruke treba osušiti papirnatim ručnikom za jednokratnu upotrebu koji se nakon korištenja baca u koš za otpad s poklopcem
* Učenici na toalet odlaze pojedinačno, u pravilu za vrijeme sata dok se izbjegavaju odlasci za vrijeme odmora
* Po mogućnosti, učenike što češće izvoditi van za vrijeme odmora ili održavati nastavne sate na otvorenom
* Potrebno postaviti stolove i klupe na način da učenici sjede jedan iza drugoga ili jedan pokraj drugoga kako bi se što više izbjegao kontakt licem u lice
* Dopušteno je miješanje djece i učenika različitih odgojno-obrazovnih skupina koji su slične dobi i uobičajeno provode školske i izvanškolske aktivnosti zajedno s drugom djecom/učenicima i odgojiteljima/nastavnicima (dodatna, dopunska, INA)
* Hranu pripremljenu u obiteljskom domu u higijenskim uvjetima svako dijete može donijeti u školu i konzumirati u školi
* U slučaju razvijanja bolesti COVID 19, učenik se izolira u zasebnoj prostoriji dok po njega ne dođe roditelj/staratelj, a učitelj koji nadzire učenika treba koristiti vizir,masku i jednokratnu pregaču
* Za učenike koji su odsutni iz škole jer su pozitivni na koronavirus i koji su u samoizolaciji, nastava se organizira kao nastava na daljinu
* Dopušteno je održavanje nastave tjelesne i zdravstvene kulture u školskim sportskim dvoranama, ali se preporučuje održavanje nastave koliko je to moguće na otvorenom
* Nekoliko odgojno-obrazovnih skupina (razrednih odjela) koje su slične dobi i uobičajeno provode školske i izvanškolske aktivnosti zajedno mogu se spajati na nastavi tjelesne i zdravstvene kulture, u svlačionici, kao i u dvorani

UČENICI PN

* Učenici nastavu pohađaju prema rasporedu sati i učionica dobivenog od razrednika/ce
* Prilikom korištenja autobusnog prijevoza do škole (učenici putnici) dužni su nositi maske i poštivati fizičku distancu
* Učenici PN u MŠ ulaze na ulaz kod dvorane pritom vodeći računa o fizičkoj distanci
* Učenici od 5. razreda OŠ nadalje, učitelji predmetne nastave/nastavnici te stručni suradnici, ako je riječ o ustanovi u kojoj je razmak u učionicama između učenika manji od 1,5 m, moraju nositi maske
* Potrebno postaviti stolove i klupe na način da učenici sjede jedan iza drugoga ili jedan pokraj drugoga kako bi se što više izbjegao kontakt licem u lice
* Za učenike koji su odsutni iz škole jer su pozitivni na koronavirus i koji su u samoizolaciji, nastava se organizira kao nastava na daljinu
* Učenici na toalet odlaze pojedinačno, u pravilu za vrijeme sata dok se izbjegavaju odlasci za vrijeme odmora
* Dopušteno je održavanje nastave tjelesne i zdravstvene kulture u školskim sportskim dvoranama, ali se preporučuje održavanje nastave koliko je to moguće na otvorenom
* Nekoliko odgojno-obrazovnih skupina (razrednih odjela) koje su slične dobi i uobičajeno provode školske i izvanškolske aktivnosti zajedno mogu se spajati na nastavi tjelesne i zdravstvene kulture, u svlačionici, kao i u dvorani.
* Dopušteno je miješanje djece i učenika različitih odgojno-obrazovnih skupina koji su slične dobi i uobičajeno provode školske i izvanškolske aktivnosti zajedno s drugom djecom/učenicima i odgojiteljima/nastavnicima (dodatna, dopunska, INA)
* Organizira se izvođenje nastave u dvosatu
* učenici izlaze na otvoreno tijekom onog odmora kada njihov razred ne koristi usluge kuhinje i kad god to vremenske prilike dopuštaju
* Hranu pripremljenu u obiteljskom domu u higijenskim uvjetima svako dijete može donijeti u školu i konzumirati u školi

UČITELJI

* Svakodnevno mjerenje tjelesne temperature – u slučaju simptoma bolesti COVID 19 ne dolaziti na posao – javiti se ravnatelju i liječniku obiteljske medicine
* Djelatnici s povišenom tjelesnom temperaturom i/ili respiratornim simptomima odmah napuštaju radna mjesta
* Učitelji su dužni, nakon održane nastave u pojedinom razredu, učenike tog istog razreda dopratiti do učenice u koju odlaze na sljedeći sat pazeći na fizičku distancu
* Učitelji osiguravaju da se učionice prozračuju za vrijeme odmora i jednom za vrijeme sata
* Učitelji su dužni nositi masku prilikom komunikacije djelatnika u zbornici i drugom odgovarajućem prostoru licem u lice
* Djecu/učenike razredne nastave može se odvesti u šetnju pridržavajući se protuepidemijskih mjera. Nakon povratka u ustanovu djeca/učenici peru ruke vodom i sapunom
* Stručni suradnici koji inače svakog dana borave u odgojno-obrazovnim skupinama mogu ulaziti u odgojno-obrazovne skupine/razredne odjele

RODITELJI (I OSTALI POSJETITELJI)

* Roditelji ne smiju dolaziti u pratnji djeteta/učenika ako imaju simptome zarazne bolesti (npr. povišena tjelesna temperatura, kašalj, teškoće u disanju, poremećaj osjeta njuha i okusa, grlobolja, proljev, povraćanje), ako im je izrečena mjera samoizolacije ili ako imaju saznanja da su zaraženi koronavirusom,
* da ne dovode dijete/učenika u ustanovu ako: ima simptome zarazne bolesti (npr. povišena tjelesna temperatura, kašalj, teškoće u disanju, poremećaj osjeta njuha i okusa, grlobolja, proljev, povraćanje); ima izrečenu mjeru samoizolacije; ako imaju saznanja da je zaraženo koronavirusom
* Ustanova vodi evidenciju ulaska/izlaska bilo da je riječ o ovlaštenom ili neovlaštenom osoblju
* Roditelji su dužni redovito pratiti temperaturu svoje djece, opće stanje i simptome koji upućuju na bolest COVID 19
* U slučaju postojanja pojedinih simptoma bolesti COVID 19 poput malaksalosti, umora, gubitka apetita, neuobičajene pospanosti, crvenila ili bljedila u licu, „staklastih“ ili suznih očiju, glavobolje i trbuhoboljete znakova respiratorne bolesti (kašalj, curenje nosa, grlobolja, bol u uhu). U slučaju povišene tjelesne temperature ne smiju dovoditi dijete u ustanovu,već se javljaju ravnatelju ustanove i izabranom pedijatru/liječniku obiteljske medicine radi odluke o testiranju i liječenju djeteta, dijagnosticirane bolesti COVID 19 te izrečene samoizolacije, roditelj je dužan ne slati dijete u školu
* Prilikom dolaska u školu, roditelj je dužan pričekati na ulazu dežurnu osobu, nositi masku, održavati fizičku distancu, dezinficirati ruke dozatorom s dezinficijensom, pojedinačno ulaziti u prostor škole i ne zadržavati se duže od 15 minuta
* Dopušteno je održavanje roditeljskih sastanaka i individualnih informacija licem u lice na način da se kontakt roditelja s djelatnicima škole i učenicima smanji na najmanju moguću mjeru. Na roditeljskim sastancima i individualnim informacijama svi roditelji i učitelji, nastavnici i profesori moraju nositi maske i održavati fizički razmak po mogućnosti dva metra. Preporučeno je da tijekom roditeljskih sastanaka i individualnih informacija prozori budu otvoreni

Ravnatelj:

Josip Šišmanović, dipl.učitelj